b'\n_START_ARTICLE_\nPravopis\n_START_PARAGRAPH_\nPravop\xc3\xads, s tujko ortografija (gr\xc5\xa1ko \xe1\xbd\x80\xcf\x81\xce\xb8\xcf\x8c\xcf\x82 pravilno in \xce\xb3\xcf\x81\xce\xb1\xcf\x86\xce\xae pisava) je mno\xc5\xbeica pravil, pogosto v knjigi skupaj s slovarskim delom, o pisanju besed nekega jezika. V o\xc5\xbejem pomenu gre za pravila preslikave fonemov v znake, pravopis kot knji\xc5\xbena izdaja pa pogosto dolo\xc4\x8da tudi \xc5\xbeeleni nabor\xc2\xa0\xc2\xbbpravilnih\xc2\xab\xc2\xa0besed in slovni\xc4\x8dne podatke (slovni\xc4\x8dni spol, pregibanje besed: sklanjatev, spreganje ter osnove skladnje)._NEWLINE_Za \xc5\xbeive jezike je vir pravil govorjeni jezik in izborna pisna raba, pri umetnih jezikih pa je cilj najve\xc4\x8dkrat enostavnost. Druge sestavine jezika so: besednjak, besedotvorje in slovnica.'